МЕТЕОРОЛОГИЧНА ПРОГНОЗА
за 02.11.2026 г.
НИМХ-МОСВ:
През нощта и утре времето ще се задържи облачно, на много места с валежи, в Източна България значителни по количество. През деня валежите в Южна България временно ще спрат. Ще духа слаб, в Дунавската равнина и Източна България умерен вятър от изток-североизток. Минималните температури ще бъдат между 7° и 12°, по Черноморието малко по-високи, максималните между 9° и 14°, в Югоизточна България и по крайбрежието на морето до 17°-18°, в София около 9°-10°.

В планините ще бъде облачно с валежи от дъжд, над 1800-2000 метра от сняг. Ще духа умен до силен югоизточен вятър. Максималната температура на височина 1200 метра ще бъде около 8°, на 2000 метра - около 2°.

По Черноморието ще бъде облачно и дъждовно. По централното и северното крайбрежие ще има значителни количества. Ще духа умерен източен вятър. Максималните температури ще бъдат 16°-18°. Температурата на морската вода е 16°-17°. Вълнението на морето ще бъде между 3 и 5 бала.

За 02.11.2026 г. НИМХ-МОСВ издава предупреждение за значителни валежи от дъжд, както следва: 

- втора степен (оранжев код) за значителни валежи от дъжд с количества над 35-65 л/кв.м. в областите – Добрич, Варна, Бургас, Шумен, Разград, Търговище и Силистра;

- първа степен (жълт код) за валежи от дъжд с количества 20-35 л/кв.м. в областите –Враца, Плевен, Велико Търново, Русе, Ловеч, Габрово, Пловдив, Стара Загора, Сливен, Хасково и Ямбол.

Карта на прогнозираните опасни явления в Р България за 02.11.2026 г.:

Карта на прогнозните количества за 24-часов валеж за 02.11.2026 г.:

Метеорологична прогноза от МЦ на ВВС за 02.11.2026 г.

Явления: превалявания от дъжд, в източните райони временно интензивни и на места придружени от гръмотевици. 

Kоличество на валежа: 5-10 л./кв.м, в източната половина до 30-50 л./кв.м, в североизточните райони до 70 л./кв.м.

Вятър:  от североизток-изток-югоизток, 3-6 м/с с пориви до 9 м/с, в източните райони, 6-9 м/с с пориви до 15-20 м/с.

Морско вълнение: 5-6 бала. 

Минимални температури: между 6 и 11 градуса.

Максимални температури: между 10 и 15 градуса.

ХИДРОЛОГИЧНА ПРОГНОЗА

На основа на метеорологичната прогноза, обработената хидрологична информация и моделираните водни количества от НИМХ:

Дунавски басейн: Днес (01.11) и утре в резултат на валежи ще има повишения на речните нива в басейна. Значителни ще бъдат те през нощта срещу и на 02.11 в планинските части от водосборите на реките Огоста, Вит, Осъм, Янтра, както и във водосборите на реките източно от р. Янтра вкл. След временно понижение на речните нива, от следобедните часове на 03.11, в резултат на валежи и оттичане, се очакват нови значителни повишения в целия басейн. В периода 01-03.11 се очакват локални разливи в басейна, издадено е предупреждение за опасност от възникване на поройни наводнения в планинските части от водосборите на реките Огоста, Вит и Осъм, във водосбора на р. Янтра и на Дунавските Добруджански реки.

Черноморски басейн: В резултат на валежи от следобедните часове днес (01.11) и през следващите три дни ще има значителни повишения в басейна, както следва: от вечерните часове днес и утре в целия басейн; на 03.11 и през нощта срещу 04.11 във водосборите на реките северно от р. Камчия вкл.; на 04.11 във водосборите на реките южно от р. Камчия. В периода от вечерните часове на 01.11 до следобедните часове на 04.11 се очакват локални разливи, издадено е предупреждение за опасност от възникване на поройни наводнения в басейна.

Източнобеломорски басейн: В резултат на валежи днес (01.11), през нощта срещу и в сутрешните часове на 02.11 ще има повишения на речните нива в целия басейн, значителни ще бъдат те в рило-родопската част от басейна, както и в старопланинските части от водосборите на реките Тунджа и Марица. От обедните часове на 02.11, речните нива временно ще се понижат. От сутрешните часове на 03.11 до обедните часове на 04.11, в резултат на валежи ще има нови значителни повишения в целия басейн. От следобедните часове на 04.11 нивата на реките плавно ще се понижават, а в резултат на оттичане ще има повишения в средните и долните части от водосборите на реките Тунджа и Марица. В периода 01-04.11 се очакват локални разливи, издадено е предупреждение за опасност от възникване на поройни наводнения в басейна.
Западнобеломорски басейн: Днес (01.11) в резултат на валежи ще има повишения на речните нива в целия басейн. Значителни ще бъдат те в средната и долната част от водосбора на р. Струма (под гр. Благоевград), както и във водосборите на реките Места и Доспат. На 02.11 речните нива ще се понижават, а в резултат на оттичане ще има повишения в долните части на основните реки. На 03.11, в резултат на валежи, се очакват нови значителни повишения на речните нива в целия басейн. На 04.11 нивата на реките плавно ще се понижават, а в резултат на оттичане ще има повишения в долните течения на основните реки. На 01.11 и на 03.11 се очакват локални разливи, издадено е предупреждение за опасност от възникване на поройни наводнения в басейна.

